ทศวรรษ - วิกิพีเดีย

# ทศวรรษ

### จากวิกิพีเดีย สารานุกรมเสรี

ทศวรรษ (อ่าน ทด-สะ-วัด หรือ ทะ-สะ-วัด) หมายถึง รอบ 10 ปี เป็นคำแปล จากภาษาอังกฤษ decade เป็นการอ้างถึงช่วง 10 ปีคริสต์ศักราชช่วงใดช่วงหนึ่ง เช่น ช่วง ค.ศ. 1990 - 1999 เรียกว่าทศวรรษ 1990

รากศัพท์

คำว่า ทศวรรษ ในภาษาไทยนั้น ไม่ปรากฏชัดว่าเริ่มนิยมใช้กันเมื่อใด สันนิษฐานว่าน่าจะเริ่มใช้เมื่อต้องการแปลความหมาย decade ในแนวคิดของตะวันตก อย่างไรก็ตาม คำว่า ทศวรรษ นี้เป็นคำสันสกฤตเต็มรูป หมายความว่า เป็นศัพท์ที่มีอยู่แล้วในภาษาสันสกฤต (ทศวรฺษ) (มิใช่คนไทยนำศัพท์สันสกฤตมาผูกขึ้นเอง) ที่มีการใช้มานานมาแล้ว

"ทศ" นั้น หมายถึง จำนวน 10 และ "วรรษ" หมายถึง ปี ดังนั้นความหมายตามตัวอักษรของ "ทศวรรษ" ในภาษาสันสกฤตแต่เดิมจึงหมายถึง จำนวน "10 ปี" แต่ "มักจะ" นำมาใช้ในความหมายว่า "รอบสิบปี"

ความหมายจากพจนานุกรมฉบับราชบัณฑิตยสถาน

ความหมายจากพจนานุกรมฉบับราชบัณฑิตยสถานนั้น ระบุคำอ่าน "ทด - สะ -วัด" โดยให้นิยามว่า รอบ 10 ปี และระบุที่มา ว่ามาจากภาษาอังกฤษว่า decade

การใช้

ทศวรรษ มักจะหมายถึง "ช่วง" 10 ปีคริสตศักราชหนึ่งๆ บางท่านอาจใช้ คริสต์ทศวรรษ แต่ไม่สู้จะพบเห็นมากนัก และเป็นที่เข้าใจกันทั่วไปว่า เมื่อเอ่ยถึงทศวรรษ ย่อมจะหมายถึง ทศวรรษของคริสตศักราช อย่างไรก็ตาม ปัจจุบันเริ่มนิยมใช้คำว่า พุทธทศวรรษ บ้างแล้ว โดยเทียบเคียงกับแนวคิดข้างต้นนั่นเอง

ข้อสังเกต

- ทศวรรษ จะลงท้ายด้วย 0 เสมอ เช่น ทศวรรษ 1960, ทศวรรษ 1970
- ทศวรรษ ในศตวรรษหนึ่งๆ อาจระบุย่อๆ ด้วยเลขสองหลักก็ได้ เช่น ทศวรรษ 1960 อาจเรียก ทศวรรษ 60
- ทศวรรษ ในคริสต์ศักราช จะไม่สามารถเทียบได้โดยตรงกับทศวรรษในพุทธศักราช เพราะศักราชต่างกันด้วยเศษ 43 ปี เช่น คริสต์ทศวรรษ 1920 (ค.ศ. 1920 - 1929) ตรงกับช่วง 10 ปี ระหว่าง พ.ศ. 2463 - 2562

ดึงข้อมูลจาก "http://th.wikipedia.org../../../%E0%B8%97/%E0%B8%A8/%E0%B8%A7/%E0%B8%97%E0%B8%A8%E0%B8%A7%E0%B8%A3%E0%B8%A3%E0%B8%A9.html".

หมวดหมู่: หน่วยเวลา

##### Views

- บทความ
- อภิปราย
- รุ่นปัจจุบัน

##### ค้นหา